Vestlus- ja muusikaõhtu: Ülle Kaljuste, Harriet Toompere ja Ago Niglas
2026-02-22 17:00 - 18:00 (Europe/Tallinn)
Vestlus – ja muusikaõhtu: Ülle Kaljuste, Harriet Toompere ja Ago Niglas
Ainulaadse kooslusega astuvad lavale kolm sõpra, näitlejad Ülle Kaljuste ja Harriet Toompere ning muusik Ago Niglas, kes mängivad pilli, kui tuju tuleb ja kuulajaid jagub. Setomaalt Islandini, Pariisi taeva alt koju tagasi Imeliku valssi keerutama. Nende tegemised tunduvad kohati naljakad, aga sellest nad pajatavad kohapeal.

Piletid: 30 EUR (sooduspilet), 35 EUR (täispilet). PILETILEVIS

INFO ja PILETITE BRONEERIMINE: info@anijamois.ee, 55530038

Hubane talvehommik mõisas
2026-02-22 11:00 - 12:00, 2026-02-15 11:00 - 12:00, 2026-02-08 11:00 - 12:00
Veebruarikuu pühapäeva hommikutel kell 11 ootame talverändureid, mõisahuvilisi ja niisama uudistajaid Anija mõisa härrastemaja ringkäigule. Külastusjuhi saatel rulluvad lahti paiga põnevad lood ja saladused.
Ringkäigu lõpetame tassikese kuuma teega praksuva kamina ees– just nii, nagu üks õige talvine ja hubane mõisakülastus peaks olema.
Giiditasu on neil hommikuil tavapileti hinnas – ideaalne võimalus küsida juurde, süveneda ja kuulda lugusid, mida omal käel ringi liikudes ei pruugi märgata ega teada saada.
Hind: sooduspilet 6 € (pensionär, õpilane) / täispilet 9 €
Kohtume mõisas!
Lisainfo: info@anijamois.ee; 55530038

Küünlavalgel mõisas. Legendid ja kummituslood
2026-02-21 18:00 - 19:30, 2026-02-13 18:00 - 19:00
Küünlavalgel Anija mõisas. Legendid ja kummituslood.
Kummitab või ei kummita? See on küsimus, mis Anija mõisas tihti teemaks! Tundub, et ehk saame sellele nüüd vastuse… Tule kontrolli ise üle!
Kahel veebruarikuu õhtul jalutame hubisevas küünlavalguses koos teejuhiga läbi hämara mõisa, saateks kummituslood ja katked Juhan Maiste raamatust “Anija mõisa ajalugu. Aadel ja talupoeg”.
Rännak lõpeb ühise teejoomisega.
Piletid: 15 EUR ja 12 EUR (sooduspilet)
Kestus koos teejoomisega ca 1,5 h

KONTSERT: JÄÄAARIA (Kai Kallastu (sopran), Andrus Kallastu (klaver))
2026-02-15 17:00 - 18:00
JÄÄAARIA. Kai Kallastu (sopran), Andrus Kallastu (klaver)

JÄÄAARIA on intelligentset meelelahutust pakkuv Pärnu Ooperi kontsert-fantaasia, mida on soovitav nautida suvepealinna unistusi, armastust ja emotsioone täis ainulaadse muusikakokteili jäätisevariandina. Kõlavad inspireerivad aariad kvaliteetooperitest. Esineb sopran Kai Kallastu, klaveril helilooja ja dirigent Andrus Kallastu. Kavas Bellini, Donizetti, Verdi, Puccini, Lehár, Kálmán, Strauss.

Kontserdi kestus 1 tund

Pilet 15 € eelmüügis Piletilevis
Pilet 20 € kontserdi päeval kohapeal
Gruppidele soodustus, info ooper@parnu.ee

Koostöös: Eesti Kultuurkapital, Alatskivi loss, Kuressaare linnus, Paide Muusika- ja Teatrimaja, Anija mõis, Pärnu Ooper

Sopran Kai Kallastu omandas magistrikraadi klassikalise lauljana Helsingi Metropolia Ülikoolis Soomes ja on osalenud arvukates meistriklassides. Ta on esinenud kammerlaulja, suurvormisolisti ning muusikateatriartistina erinevates kollektiivides ja riikides. Tema repertuaar hõlmab teoseid renessansist nüüdismuusikani ning ta on olnud mitmete heliloojate eksperimentaalsete vokaalteoste esmaesitaja. Intensiivne loominguline töö seob teda oma abikaasa helilooja ja dirigendi Andrus Kallastuga, kellega koos ta on esitanud kümneid vokaalkavu.

Helilooja ja dirigent Andrus Kallastu õppis Tallinna Konservatooriumis (praegune Eesti Muusika- ja Teatriakadeemia) ning Sibeliuse Akadeemias ning tegutseb alates aastast 2000 vabakutselisena. Mitmed Kallastu teosed kõnelevad huvist muusika ja erinevate kunstiliikide ühendamise ning performance’i vastu. Kallastu huvi interpreedi ja projektide kunstilise juhina on seotud tihti muusikateatriga. Lisaks traditsioonilisele muusikateatritegevusele on tema eesmärgiks arendada muusikateatri spetsiifilisi valdkondi: müsteeriumilaadset kiriklikku kompositsiooni ning visualiseeritud kontserti.

http://ooper.parnu.ee/

Näita vähem

Valentinipäeva kontsert: Anett DUO
2026-02-14 19:00 - 20:30 | Anija Mõis
Valentinipäeva kontsert: Anett DUO Anija mõisas

Anett on kaasaegse pop-souli lauljatar, kel vokaalseid mõjutusi ka jazzist. 2020. aastal pälvis Anett avalikkuse tähelepanu Eesti Laulu superfinalisti ja välisžürii favoriidina, koos Frediga kirjutatud souliballaadiga “Write About Me”. 2020. aasta lõpus ilmunud – ning Muusikaauhindadel Anetile kolm nominatsiooni ja kaks võitu toonud – esimene täispikk album “Morning After” valmis suunal New York-Võsu ja märgib modernse R&B ja souli helimaailmasse süüvimist, kandes endas isiklikke ausaid sõnumeid.
Aastal 2023 andis Anett välja oma teise täispika albumi, milleks oli kontseptuaalne live-album “Late To The Party”, mis on salvestatud 10-liiklemise live bändiga ühe õhtu live-sessioonina Eesti Raadiomaja 1. stuudios. Album tõi endaga kaasa nominatsioonid Eesti Muusikaauhindadel kategooriates Aasta Album, Aasta Naisartist ja Aasta Soul/Funk/R’n’B Artisti kategooriates, millest viimase Anett ka pälvis. Aasta hiljem andis lauljatar koostöös kitarrist-produtsent Frediga välja ühise albumi “Read Between The Lines”, millega pälvis muusikute duo Aasta Soul/Funk/R’n’B artisti tiitli.
Aasta 2025 möödus Aneti jaoks põnevate artistikoostööde tähe all – ilmus ühine lugu “Ajavahe” räppar reketiga ning aasta lõpetasid neli välja müüdud kontserti koos kodumaise soulilauljatari Rita Ray’ga.
Valentinipäeva kontserdil Anijal esineb Anett koos kitarristi Johannes Laasiga.
See on eriline, intiimne kontsert väikesele publikule – seetõttu on kohtade arv piiratud.

Piletid:
Tavapilet 55 EUR
VIP pilet 75 EUR (märgistatud kohad esiridades 2-6 in laudades, tervitusjook, suupistevaagen, kohv/tee, mõisamaius)
Kontsertelamus majutusega 270 EUR (eksklusiivne majutus mõisahärra sviidis kahele, 2 kohta esireas, tervitusjook, suupistevaagen, kohv/tee, mõisamaius)
Uksed on avatud mõisa- ning puhvetikülastuseks alates 17.00.
Kontserdisaali uksed avatakse kell 18.00.

Lisainfo: 55530038, info€anijamois.ee

Sõbrapäeva lastehommik: Minni Hiire uhke tantsuball Anija mõisas
2026-02-14 11:00 - 12:00 | Anija Mõis
Sõbrapäeva lastehommik: Minni Hiire uhke tantsuball Anija mõisas

Minni Hiir on kutsutud Anija mõisa korraldama suurt ja uhket tantsuballi! Tal on olemas imeilusad kleidid, sädelevad kingad ja loomulikult kõige uhkemad lipsud kogu maailmas. Aga enne, kui saab minna tantsupõrandale keerutama, tuleb teha mitmeid tähtsaid toimetusi, mis ootavad abikäsi.
Minni Hiir kutsub lapsed endale appi! Koos Minni Hiirega asutakse ette valmistama suurt pidu: korrastatakse mõisa, tehakse lõbusaid mänge, harjutatakse pidulikke liigutusi ja külastatakse Minni kuulsat lipsupoodi. Iga laps saab valida endale selleks eriliseks sündmuseks täpselt õige lipsu või peakaunistuse, et tunda end nagu tõeline peokülaline.
Lastehommik on soblik 3-7 (olenevalt lapsest, ka kuni 10) aastastele lastele, kestab 45 min – 1h ning sisaldab rõõmsaid mänge, lipsukest igale lapsele,liikumist ja tantsu, koostööd ja fantaasiat.

Avatud puhvet hea ja paremaga.

Sõbrapäeva lastehommik saab teoks koostöös Merros Stuudioga.
Kohtade arv on piiratud.

Osalustasu: lapsepilet 15 EUR, saatjapilet 10 EUR
Lisainfo: info@anijamois.ee, 55530038

Valentinipäeva fotosessioonid
2026-02-14 | Anija Mõis
Valentinipäeva fotosessioonid Anija mõisas ja Mõisakohwikus
14. veebruaril (aeg kokkuleppel fotograafiga)

Tähista armastuse päeva erilisel moel – romantilise fotosessiooniga Anija mõisa kaunites ruumides ja hubases Mõisakohwikus.
Sind ootab 30-minutiline minisessioon, mille käigus valmib 8 professionaalselt töödeldud fotot. Pildistamisele on oodatud 1–2 modelli korraga – olgu selleks kallim, sõber, pereliige või sina ise.
Sessioone viib läbi Terje Talts, pikaajalise kogemusega fantaasia- ja portreefotograaf, kelle käe all sünnivad isikupärased, emotsionaalsed ja ajatult kaunid fotod.

Soovi korral on võimalik sessiooni tarbeks rentida kleite.
Soeng, meik ja riietus jäävad kliendi enda organiseerida.
Lisamaterjali saab soovi korral juurde osta.
Hind: 170 €

Tule loo mälestus, mis kestab kauem kui üks päev – jäädvusta oma Valentinipäev Anija mõisas.

fotograafi portfoolio: https://www.facebook.com/terjetaltsilooming

Aja broneerimiseks palume võtta ühendust TerjeTalts@gmail.com
FB: Terje Taltsi looming
Instagram: TerjeTalts
Fotograaf: Terje Talts
Info: info@anijamois.ee

Alkohoolsete tintide töötuba
2026-02-08 12:00 - 14:00
Tule ja avasta alkohoolsete tintide võlu maailm – alkohoolsete tintidega saab maalida väga ägedaid ja omanäolisi pilte.Töötoa hind 30€Hind sisaldab juhendamist, kõiki vajalikke materjale ja sooja taimeteed.
Vajalik ette registreerimine olatunne@gmail.com või kirjuta käsitöökambri messengeri Kohtade arv piiratud.NB! Töötuba toimub, kui registreerub vähemalt viis inimest

Sõbrapäeva keraamika töötuba
2026-02-04 18:00 - 20:00
Taas on saabumas sõbrapäev. Selle päeva puhul teen keraamika töötoa. Tule üksinda või koos sõbraga ja meisterda oma parimale sõbrale (selleks võid olla ka ise ), üks imeline kruus. Töötuba toimub kahes osas, ettepõletatud asjade glasuurimine 11.02 kell 18.00 Kui Sul pole võimalik teisel korral osaleda, siis saad paluda juhendajal oma ese ära glasuurida Vajalik ette registreerimine olatunne@gmail.com Töötoa hind 44€ Töötoa hind sisaldab juhendamist ja kõiki vajalikke materjale + sooja taimeteed kosutuseks Kohtade arv piiratud Sisenemine käsitöö kambrisse Mõisakohwiku kõrvalt keldri uksest. Oled südamest oodatud Valminud eseme saad kätte sõbrapäevale eelneval päeval

Küünlavalgel mõisas. Legendid ja kummituslood
2026-01-25 17:00 - 18:00
Aastasadade jooksul on siin kõneldud lugusid… mõni sosin peatub trepikäänakul, mõni vari libiseb üle saalipõranda… ning ikka ja jälle kerkib sama küsimus: kas mõis peidab endas midagi enamat kui silmaga näha?
Kummitab või ei kummita? See on küsimus, mis Anija mõisas tihti teemaks! Ja tundub, et ehk saame sellele nüüd vastuse… Tule kontrolli ise üle!Kahel talvisel õhtul (10.01 ja 25.01) jalutame hubisevas küünlavalguses koos teejuhiga läbi hämara mõisa, saateks kummituslood ja katked Juhan Maiste raamatust “Anija mõisa ajalugu. Aadel ja talupoeg”.Rännak lõpeb ühise teejoomisega

PILETID

Luule- ja muusikaõhtu"Vaikus kestab". Guido Kangur ning Oleg Pissarenko
2026-01-17 18:00 - 19:00
Guido Kangur ning Oleg Pissarenko “Vaikus Kestab”
Näitleja Guido Kangur ja muusik Oleg Pissarenko esitavad publiku poolt soojalt vastu võetud kontsertkava “Vaikus Kestab”, milles põimuvad Eesti klassikaline ja uuem luule Guido Kanguri esituses ning Oleg Pissarenko värskeimate albumite muusika, mida esitab autor mahedakõlalisel klaveril ja kitarril. Värskelt on ilmunud ka samanimeline LP album.
Kontsertõhtul kõlavad koos minimalistliku muusikaga Doris Kareva, Tõnu Õnnepalu, Jaan Kaplinski, Juhan Viidingu, Aleksander Suumani ja teiste autorite tekstid.
Guido Kangur on Eesti Draamateatri näitleja, kes on mänginud end Eesti publiku südame süvakihtidesse tänu loendamatutele teatrirollidele, oma erilisele karismale ning ainulaadse kõlaga veenvale häälele.
Oleg Pissarenko on Eesti muusik ja helilooja, kelle muusikalise tõe otsingud on toonud ta minimalistliku helikeeleni, mida kuuleme muuhulgas autori uusimal albumil Seisundi Muusika (Music of Your Condition).
Kontserdi pikkus on 1 tund.

Piletid: 25 EUR ja 20 EUR (sooduspilet)

PILETID

Küünlavalgel mõisas. Legendid ja kummituslood
2026-01-10 17:00 - 18:00
Aastasadade jooksul on siin kõneldud lugusid… mõni sosin peatub trepikäänakul, mõni vari libiseb üle saalipõranda… ning ikka ja jälle kerkib sama küsimus: kas mõis peidab endas midagi enamat kui silmaga näha?
Kummitab või ei kummita? See on küsimus, mis Anija mõisas tihti teemaks! Ja tundub, et ehk saame sellele nüüd vastuse… Tule kontrolli ise üle!Kahel talvisel õhtul (10.01 ja 25.01) jalutame hubisevas küünlavalguses koos teejuhiga läbi hämara mõisa, saateks kummituslood ja katked Juhan Maiste raamatust “Anija mõisa ajalugu. Aadel ja talupoeg”.Rännak lõpeb ühise teejoomisega.
PILETID

Kontsert: Kimmo Pohjonen
2025-12-30 19:00 - 20:00 | Anija Mõis
Jõuluime akordionihelides! Soomest pärit akordionivirtuoos Kimmo Pohjonen täidab pühadeaja kordumatu muusikaelamusega.

Oma erakordse lavalise kohalolu ja uuendusliku lähenemisega on Kimmo Pohjonen tuntud kui artist, kes avardab akordioni võimalusi ning suudab ühe instrumendiga luua terve orkestri mõõtmetega helimaailma. Akordionisti loodud helimaastikud on fantaasiaküllased ja piireületavad. Tema loominguline julgus ja sügav muusikaline tundlikkus pakuvad publikule kogemust, mis on ühtaegu värskendav ja hingepuudutav.

Kontserdikava ühendab endas põhjamaise müstika, pühadeaja soojuse ja virtuoosse muusikalise elamuse. Kontsertidel kohtuvad traditsioon ja kaasaeg, vaikus ja plahvatuslik energia.

Tule kontserdile ja usalda end muusika võlujõu hoolde!

30.12 kell 19 – Anija mõisaait

Sündmuse koduleht: www.kontsert.ee
Korraldaja jätab endale õiguse teha kavas muudatusi ja muuta hinda ette teatamata.

PILETID PILETILEVIST

Aastalõpu säravad hetked: Tähe-Lee Liiv ja sõbrad
2025-12-28 19:00 - 20:30
Pühapäeval, 28. detsembril Anija mõisas, Harjumaal
Kontsert algab kl 19 (vaheajaga), kestab kokku ca 1,5-2 h
Õhtusöök algab kell 18
Pilet: Täispilet 27 EUR/ Sooduspilet 25 EUR / Kontserdipilet õhtusöögiga 75 EUR

Aastalõpu säravad hetked: Tähe-Lee Liiv ja sõbrad
Aasta lõpp Anija mõisas saab erilise vormi – ühenduvad klassikaline muusika ja mõisa ajalooline atmosfäär. Soovi korral saab osa ka kontserdile eelnevast pidulikust õhtusöögist. Õhtu toob lavale Eesti ühe armastatuima klaverisolisti Tähe-Lee Liivi ning teda keelpillidel saatvad noore põlvkonna säravad interpreedid.

Kaastegevad:
Sofia Vinkel (viiul)
Miia Olivia Onni (viiul)
Grettel Eerik (vioola)
Anton Hannes Karin (tšello)

Kavas on valik eriilmelist muusikat Felix Mendelssohnist kuni Magnus Lindbergini.
Kava:
Wolfgang Amadeus Mozart: Variatsioonid teemale “Sära väike täheke”
Johannes Maria Staud: „Rääkides… pilvede tagaajamisest”
Felix Mendelssohn: „Tõsised variatsioonid“
Magnus Lindberg: Kaks etüüdi klaverile.

Wolfgang Amadeus Mozart: Klaverikontsert nr 27 B-duur KV 595, seade klaverile ja keelpillikvartetile.

Tähe-Lee Liiv on üks silmapaistvamaid eesti noorema põlvkonna pianiste. Ta on pälvinud auhindu mitmetel olulistel konkurssidel, sealhulgas esikoha Capris toimunud „Emilia ed Elsa Gubitosi“ konkursil (2023), ETV telekonkursil Klassikatähed (2020) ning Eesti Pianistide Konkursil (2019).
Tähe-Lee on soleerinud orkestritega nagu ERSO, Kremerata Baltica, Vanemuise sümfooniaorkester, Israel Camerata Jerusalem ja New York Camerata ning esinenud mainekatel festivalidel, sh Järvi Pärnu Muusika Festivalil, Sibeliuse festivalil Lahtis, Mänttä Music Festivalil ja Lockenhausis (koos legendaarse Gidon Kremeriga).
Tema debüütalbum Arvo Pärdi klaverimuusikaga ilmus 2023. aastal koostöös ERP-iga ning pälvis rahvusvahelist tunnustust (Gramophone Magazine).
Hooajal 2024–2025 oli Tähe-Lee valitud Sir András Schiffi sarja Building Bridges artistiks, mis tutvustab silmapaistvaid noori pianiste. Selle raames esines ta olulistes kontserdisaalides üle Euroopa. Käesoleval hooajal on Tähe-Lee kolmandat korda tagasi kutsutud Flagey’sse Brüsselis ning teda ootavad ees soolokontserdid Berliinis, Euroopa kultuuripealinnas Chemnitzis ja festivalil Musikdorf Ernen Šveitsis.
Tähe-Lee on lõpetanud Tallinna Muusikakeskkooli (Maigi Pakri ja Marrit Gerretz-Traksmanni juures) ning noorteosakonnad Eesti Muusika- ja Teatriakadeemias (Ivari Ilja juures) ja Sibeliuse Akadeemias (Hui-Ying Tawaststjerna juures). Ta on Londoni Royal College of Music stipendiaat Dmitri Alexeevi klaveriklassis. Alates 2019. aastast täiendab ta end Accademia Perosis Konstantin Bogino juures ning alates 2022. aasta sügisest õpib Berliinis Barenboim-Saidi Akadeemias Sir András Schiffi juures.
Viiulimängija Sofia Vinkel õpib Sibeliuse Akadeemias professor Réka Szilvay ja Sirkka-Liisa Kaakinen-Pilchi juhendamisel. Ta on soleerinud mitmete orkestrite ees ning esinenud BBC Promsil ja Euroopa festivalidel.
Viiulimängija Miia Olivia Onni täiendab end Itaalias Luigi Canepa konservatooriumis Eva Bindere juhendamisel.
Vioolamängija Grettel Eerik õpib Sibeliuse Akadeemias Helge Valtoneni juhendamisel ning tegeleb olulisel määral ka kaasaegse muusikaga.
Tšellist Anton Hannes Karin õpib MUBA-s Lembi Metsa juhendamisel ning on tegelenud lisaks klassikalisele muusikale ka džässiga.
Ansambel on eriline nii muusikalise kui ka inimliku sideme poolest: Sofia, Miia ja Grettel on Tähe-Lee klassiõed Tallinna Muusikakeskkooli viimasest lennust, Anton on aasta noorem koolivend. Ansambel tuleb taas kokku esimest korda peale TMKK lõpetamist, möödunud õpingute-aastatega on noortest sirgunud küpsed muusikud.
Tule naudi aastalõpu pidulikku atmosfääri, Anija mõisa hõrku õhtusööki ja meeliülendavat kontserti!
Kontsert on vaheajaga.

Lisainfo: info@anijamois.ee, 55530038

———
Õhtusöögi menüü

Tervituseks: Musta leedri – rabarberi vahuvein ” Pärlike”

Eelroog: Külmsuitsulõhe – avokaadosalat kuusevõrse dipiga

Pearoog: Searibi vürtsika kastme ja kartuli-herne tambiga

Magusaks: Rummikoogi käbi leedriõie “jääga”
Mõisahärra porgandikohv kardemoni vahuga

Kontsert: Kalle Sepp ja ansambel Noorkuu
2025-12-20 19:00 - 20:00 | Anija Mõis
Jõulukontsertide tuur 2025
Sel talvel toovad Kalle Sepp ja vokaalansambel Noorkuu lavadele erilise jõulukontsertide sarja, kus saavad kokku kaunid lauluhääled, hingesoojus, särtsakas huumor ja tõeline jõulumeeleolu!
Kalle Sepp, oma jõulise ja lummava häälega, ning Noorkuu, Eesti armastatuim meesvokaalansambel, loovad koos maagilise õhtu, kus kõlavad jõulumeeleoluga täidetud laulud.
See on kontsert sobib kuulamiseks kogu perele ja kindlasti kingib südamesse rahu, soojust ning pidulikkust.
Tule ja lase end kaasa haarata muusikast, mis loob jõuluõhtute helguse juba enne pühi.

20.detsember Anija mõisaait
Kontserdi algus kell 19.00
PILETID PILETILEVIST
Sündmuse koduleht: www.kontsert.ee
Korraldaja jätab endale õiguse teha kavas muudatusi ning muuta hindu ette teatamata.

Kontsert: Jõulud ja Jaanid (Jaan Tätte ja Jaan Sööt)
2025-12-19 19:00 - 20:00 | Anija Mõis
„Jõulud ja Jaanid“Eelmisel aastal publiku südamed võitnud ja väga populaarseks osutunud kontserdid tulevad taas! Detsembris rõõmustavad publikut erilise kontserdisarjaga „Jõulud ja Jaanid“ Jaan Tätte ja Jaan Sööt.
Nagu juba tuuri pealkiri vihjab, on tegu muheda ja südantsoojendava kavaga. Mõlemad muusikud on tuntud oma särava huumorimeele, siira lavalise karisma ning oskusega jutustada lugusid, mis toovad kuulajale naeratuse näole ja soojuse hinge. Nad ei ole üksnes lauljad, vaid ka suurepärased jutuvestjad, kelle esinemised kujunevad alati tõeliseks elamuseks.
Kontsertidel saab nautida laule, mis on publiku seas juba ammu omaks võetud. Laulude vahele põimitakse mõnusaid lugusid elust, humoorikaid tähelepanekuid ja mõtisklusi, mis loovad hubase ja koduse õhkkonna. Need on kontserdid, kus muusika ja naer segunevad üheks tervikuks.
„Jõulud ja Jaanid“ on suurepärane võimalus tulla koos pere, sõprade või töökaaslastega nautima ehtsat jõulumeeleolu. Oodata on rõõmu, naeru ja kindlasti ka hetki, mis puudutavad hinge ja panevad kaasa laulma.
Kontserdi algus kell 19.00
Piletid: https://onlinepilet.ee/jaanid-ja-joulud/

Samuti on piletid saadaval Piletilevis ja Piletimaailmas.
Korraldaja jätab endale õiguse teha kavas muudatusi ja muuta hindu ette teatamata.

Vestlusõhtu: Kirsti Timmer ja Merily Timmer: "Müstiline naistekas. Mida toob aasta 2026?"
2025-12-18 19:00 - 20:30 | Anija Mõis
Kirsti Timmer ja Merily Timmer: “Müstiline naistekas. Mida toob aasta 2026?”

Mida toob 2026 aasta – vaatame kaartidelt, mida põnevat toob algav aasta!
Ühel laval saavad kokku selgeltnägijad Kirsti Timmer ja Merily Timmer avameelses ja müstilises kuulamisõhtus, mille vältel saavad lahti harutatud nii mitmedki teemad alustades suhetest kuni karmaliste väljaütlemisteni ja tegudeni välja. Miks meile meeldib rohkem elada teiste elu kui enda elu? Kahe naise arvamused, eri põlvkondade vaatenurgad, maailmas toimuvate muutuste lahkamisel. Publikul on võimalus kaasa rääkida ja kõige põletavamatele küsimustele vastused saada.
2 tunnise vestlusõhtu jooksul saavad lahti harutatud suhted, raha, seks, petmised, lahkuminekud, armastus ja uue aasta müsteerium.
Kõikidel vestlusõhtul osalejatel on võimalus kohapealt soetada Kirsti ja Merily loodud loomingut.

PILETID

Väikeettevõtete jõulupidu
2025-12-18 18:00 - 23:30
🎄 Väikeettevõtete ühine jõulupidu Anija mõisa aidas!

Tule 18. detsembril Anija mõisa aita, kus toimub väikeettevõtete ühine jõulupidu – hubane, humoorikas ja meeleolukas õhtu, mis jääb kindlasti kauaks meelde!

🎭 Meelelahutusprogramm:

Õhtut juhib mees, kes teab, kuidas panna rahvas naerma – Gaute Kivistik, tuntud ka kui Rohke Debelakk. Loomulikult on plaanis tema legendaarsed hitid: „Eesti mäng“ ja „Libauudised“. Aga see pole veel kõik! Gautel on kaasas tema truu kaasvõitleja Margo Mitt, kellega koos tegutsetakse ansamblis „Minu Isa Oli Ausus Ise“ . Lavale tuuakse muusikalise kollektiivi parimad palad, aga mis täpselt juhtuma hakkab, seda ei oska ennustada isegi Debelakk ise. Nii et tule kohale – oma silm on kuningas ja oma kõrv on tunnistaja!

🍽️ Maitsva kolmekäigulise õhtusöögi katab Mariin Catering. Õhtu alustuseks ka kõigile tervitusjook. Avatud on baar.

Tantsumuusika eest hoolitseb ansambel SMILE (Eve Pärnsalu (vokaal), Meelis Unt (saksofon), Arvo Kriventsel (süntesaator)).

📅 Kuupäev: 18. detsember kell 18📍 Asukoht: Anija mõisa ait

Hind 95 EUR/in

INFO JA BRONEERIMINE: info@anijamois.ee

Väikelastehommik. Klaverijutud: "Pähklipureja"
2025-12-14 11:00 - 12:00 | Anija Mõis
Pianist Diana Liiv mängib Anija mõisa klaveril kuulsaid palasid Pjotr Tšaikovski balletist Pähklipureja” ning jutustab muinasjuttu, millel ballett põhineb. Jutu juurde näeb ekraanil kauneid muinasjutupilte ning katkendeid balletietendusest. Küsimuste-vastuste ning ülesannete kaudu saab ka publik osaleda musitseerimisprotsessis.

Kontserdiosa on sobilik 2-9 aastastele lastele ning kestab 30 minutit. Lastehommiku lõpetuseks saavad kõik maiustada jõulumaiustustega. Lisaks on võimalik külastada Mõisakohwikut või jalutada mõisapargis.

Pilet: laps 12 EUR, saatja 8 EUR

(sisaldab jõulumaiustusi) / Piletilevist , kohapealt

Lisainfo: info@anijamois.ee, +372 5553 0038

Jõulud sadamas, pühad saarel - Marek Sadam ja Mikk Saar
2025-12-11 19:00 - 20:30
Marek Sadam ja Mikk Saar ei paku pelgalt kontserti, vaid kutsuvad teid kaasa lõbusale ja südamlikule õhtule, mis soojendab hinge detsembrikuises jaheduses. Nad on täpselt need mehed, kellega sa tahaksid istuda ja juttu ajada – naljad lendavad, silmad säravad ja meenutatakse ka parimaid perekondlikke pühadetraditsioone. Nende laulud on kui jutud elust enesest, mida nad esitavad teile huumori ja soojusega. Valmistu vahetuks, siiraks muusikaks ja mõnusaks jõulumeeleoluks, mis paneb sind nii naerma kui ka hetkeks mõtlema. See on aasta parim kontsert, kuhu tulla oma kallimaga või koos lähedaste sõpradega – oodatud on kõik, kes oskavad hinnata elu ilu ja ebatäiuslikkust!

Piletid PILETILEVIST

KONTSERT: Johan Randvere 2025 Lõppakord
2025-12-07 17:00 - 18:30 | Anija Mõis
See on pianistil juba 4. aasta teha kokkuvõte muusikalise rännaku näol, mis pühitseb jõuluaja maagiat, talvist ilu ja aastalõpu ärevust klaveri helide kaudu.
Nagu ikka on Johan fookusesse võtnud maailma suurte heliloojate ja pianistide – nagu näiteks Sibelius, Bach, Liszt, Tšaikovski jt – loomingut. Kava ei piirdu vaid muusikaga, vaid Johan jagab publikuga ka põnevaid lugusid ja isiklikke seiku nende virtuooside elust, luues kontserdist unikaalse vestluskontserdi formaadi.
See on õhtu, mis pakub kuulajale võimalust hetkeks peatuda, nautida kauneid meloodiaid ja leida rahu kiirel aastalõpu ajal.

PILETID PILETILEVIST

Kontsertõhtu: Rita Ray DUO
2025-12-06 19:00 - 21:00 | Anija Mõis
Rita Ray & Johannes Laasi kontsertõhtu
Kontserdil kuuleme Rita Ray ilmunud ja ilmumata palasid, võib-olla ka midagi tema lemmikute eestikeelsete lugude seast.
Eesti soul-muusika kroonijuveel Rita Ray kerkis esile 2019. aasta lõpus albumiga “Old Love Will Rust.” Põlvast pärit laulja omaloominguga debüüti saatis nii kohalikul kui rahvusvahelisel tasandil edu. Järgnes “Life of Its Own” (2022), millega saabusid ka mitmed muusikaauhinnad.
Rita Ray on üks väheseid lauljaid, kes kõlab võimsalt mitte ainult stuudios vaid ka elavas esituses. Anija mõisa kontserdil esineb Rita Ray koos kitarristi Johannes Laasiga.
Kontsert on vaheajaga ning kestab 1h10 min.
Uksed on avatud mõisa- ning puhvetikülastuseks alates 17.00. Kontserdisaali uksed avatakse kell 18.00.
Avatud puhvet. Võimalus teha vaheajatellimusi (vt alpool)

Piletid PILETILEVIS.
Tavapilet 55 EUR
VIP pilet 75 EUR (märgistatud kohad esiridades 2-6 in laudades, tervitusjook, suupistevaagen, kohv/tee, mõisamaius)
Kontsertelamus majutusega 270 EUR (eksklusiivne majutus mõisahärra sviidis kahele, 2 kohta esireas, tervitusjook, suupistevaagen, kohv/tee, mõisamaius)

Puhveti menüü ja vaheajatellimused:
Please enable JavaScript in your browser to complete this form.Please enable JavaScript in your browser to complete this form.Puhvetitellimus
Puhvetitellimused serveeritakse vaheajal.
Veebitellimusi võtame vastu hiljemalt 24 tundi enne sündmuse algust. Pärast seda saab tellimusi esitada kohapeal, puhvet avatakse 2 h enne sündmuse algust.

Kontaktinfo
Name *Email *PhoneParagraph Text
Söögid
Kontaktinfo
Magusad suupisted
Kartulisalat 150 gHind: 4,00 €012345678910Makroon soolakaramelliHind: 3,00 €012345678910Krevetisalat 150gHind: 4,50 €012345678910Makroon pistaatsiaHind: 3,00 €012345678910Kiluvõileib muna ja sibulagaHind: 1,50 €012345678910Makroon vaarikaHind: 3,00 €012345678910Täidetud croissant singi ja juustuga Hind: 4,00 €012345678910Makroon sidruni Hind: 3,00 €012345678910Forellivõileib muna, tilli ja toorjuustukreemigaHind: 4,00 €012345678910Makroonide valik 4 tk (sidrun, soolakaramell, pistaatsia, vaarika)Hind: 10,00 €012345678910Mõisapreili marjakook vaarikakastmegaHind: 4,00 €012345678910
/ 150g Email

Joogid
Valge vein / pokaalHind: 6,00 €012345678910KohvHind: 3,00 €012345678910Valge vein / pdl 75 clHind: 28,00 €012345678910TeeHind: 2,00 €012345678910Punane vein / pokaalHind: 6,00 €012345678910Mõisapreili limonaad (sidruni-piparmündi)Hind: 2,50 €012345678910Punane vein / pdl 75clHind: 28,00 €012345678910Mull / pdl 20 clHind: 7,00 €012345678910Konjak / 4 clHind: 4,00 €012345678910Saada

Jõuluetendus "Mõisapreili Anna Hedwigi ja koerapoiss Jaani jõulutsirkus"
2025-12-01 - 2025-12-07 | Anija Mõis
Mõisapreili Anna Hedwigi ja koerapoiss Jaani jõulutsirkus

Lumisel jõululaupäeva hommikul satub preili Anna Hedwig juhuse tõttu mõisa aita. Seal ootab teda üllatus – salapärane ja energiast pakatav koerapoiss Jaan, kel on südames suur unistus särada tõelise tsirkuseartistina.

Kaks uut sõpra alustavad fantaasiarikka etenduse planeerimist, kus naer ja rõõm põimuvad müstikaga. Kes teab, ehk õnnestub neil välja võluda ka kauaoodatud jõuluvana?

Olete oodatud muinasjutulisele jõuluetendusele, kus iga hetk on täis ootamatuid pöördeid, helisevat rõõmu ja salapära.
Jõuluetendus kestab 1 h ning on sobilik 3-9aastastele lastele.

Gruppidele toimuvad etendused 1.-5. detsembril (algusega kl 09:30, 11:00 ja 12:30 ja 14:00). Broneerimine ning lisainfo info@anijamois.ee ja 55530038.

6.-7. detsembri etenduste piletid PILETILEVIS

Jõuluetendus "Mõisapreili Anna Hedwigi ja koerapoiss Jaani jõulutsirkus"
2025-12-01 - 2025-12-07 | Anija mõisa ait – sündmuskeskus
Mõisapreili Anna Hedwigi ja koerapoiss Jaani jõulutsirkus

Lumisel jõululaupäeva hommikul satub preili Anna Hedwig juhuse tõttu mõisa aita. Seal ootab teda üllatus – salapärane ja energiast pakatav koerapoiss Jaan, kel on südames suur unistus särada tõelise tsirkuseartistina.

Kaks uut sõpra alustavad fantaasiarikka etenduse planeerimist, kus naer ja rõõm põimuvad müstikaga. Kes teab, ehk õnnestub neil välja võluda ka kauaoodatud jõuluvana?

Olete oodatud muinasjutulisele jõuluetendusele, kus iga hetk on täis ootamatuid pöördeid, helisevat rõõmu ja salapära.
Programm kestab 1 h ning on sobilik 3-9aastastele lastele.
Broneerimine ning lisainfo info@anijamois.ee ja 55530038.
Gruppidele toimuvad etendused 1.-5. detsembril (algusega kl 09:30, 11:00, 12:30 ja 14:00). Hind 15 EUR/laps, 2 grupi saatjat tasuta ja lisasaatja 10 EUR

6. ja 7. detsembri jõuluetenduste piletid PILETILEVIS

Advendikontsert "Jõuluootus"
2025-11-30 17:00 - 18:00
Esimese advendi õhtu täidavad helguse ja rahuga Kristina Vähi juhendamisel MUBA noored muusikud, tuues kuulajateni kauneid jõulu- ja advendilaule. Tule ja lase end kanda muusikal, mis toob rahu ja jõulurõõmu.
Süütame ka advendiküünla, et tervitada pühadeaja algust.

Esinevad klassikalise laulu õpilased:
Sofia Hussainova, Paula Põhjakivi, Randal Mutso, Kristina Polov. Kaastegevad Marii Heleen Matesen ja Aleksander Matesen.
Kontsertmeister Katrin Peitre.

Pilet 5 EUR
info@anijamois.ee, 55530038

Kontsertõhtu: Urmas Alender 72. Esineb Taavi Peterson
2025-11-23 17:00 - 18:00 | Anija Mõis
Kontsertõhtu Urmas Alender 72 – Taavi Peterson
Oled oodatud osa saama mõnusast õhtust Urmas Alenderi laulude seltsis, mida esitab laulja Taavi Peterson.
Sellel õhtul kõlavad Anija mõisas nii tuntud kui uut avastamist pakkuvad vähemtuntud laulud nii Urmase kui ansambli Ruja repertuaarist.
Taavi Peterson sai laiemale publikule tuntuks 2007. aasta Eesti otsib Superstaari esimesest hooajast, kus saavutas kolmanda koha. Ta on tuuritanud nii Rein Rannapi kui teiste Ruja liikmetega ja ise meeste loomingu suur austaja juba üle 20. aasta. Uut loomingulist lendu tegev Peterson on solist Eesti rahvusliku roki lippu kandvas ansamblis Pantokraator ja südamega tagasi armastatud muusika juures.
Urmase 72. sünniaastapäevale pühendatud kontsert jõuab kohale ja läheb südamesse!
Ootame teid mõisa juba varem, et saaksite puhvetis nautida hõrke maitseid ning kell 16:00 rändame kõikide huvilistega läbi mõisaruumide, kus külastusjuhi saatel rulluvad lahti paiga põnevad lood ja saladused. Ekskursioon on kontserdipileti hinnas.
Avatud puhvet.
Pilet: eelmüügis 20 EUR, kohapeal 25 EUR.
Info: info@anijamois.ee

Piletid PILETILEVIS

Hingedeaja muusika "Ajajäljed": Tõnu Raadik ja Eero Sommer
2025-11-14 18:00 - 19:00 | Anija Mõis
Helge ja unistav hingedeaja muusika Tõnu Raadiku ja Eero Sommeri esituses.
Helilooja ja viiuldaja Tõnu Raadik ning pianist Eero Sommer on koos musitseerinud juba kümmekond aastat.
Hingedeaja kontsertidel tulevad esitusele Tõnu Raadiku uued ja ka vanemad ballaadid, lisaks romantilist ja virtuoosset viiulimuusikat. Kuna Tõnu Raadikon teinud koostööd mitmete eesti legendaarsete lauljatega, on võimalikud ka üllatuskülalised.
Müügil CD-d.
Pilet 25 eurot, sooduspilet 20 eurot.

Piletid PILETILEVIS
